‘लोक’ समाज का गतिशील अंग है, “लोक साधारण जनसामान्य है जिसमें भूभाग पर फैले हुए समस्त प्रकार के मानव सम्मिलित हैं। यह शब्द वर्ग भेदरहित, व्यापक एवं परंपराओं की श्रेष्ठ राशि सहित अर्वाचीन सभ्यता संस्कृति के कल्याणमय विवेचन का द्योतक है। भारतीय समाज में नागरिक एवं ग्रामीण, दो भिन्न संस्कृतियां विद्यमान हैं। वही समाज का गतिशील अंग है।”[1] ‘लोक’ के अर्थ को और व्यापकता में देखें तो “लोक मनुष्य समाज का वह वर्ग जो अभिजात्य संस्कार, शास्त्रीयता और पाण्डित्य की चेतना और पाण्डित्य के अहंकार से शून्य है और जो परंपरा के प्रवाह में जीवित रहता है।”[2]